text: Regionsrådsmedlem: Det er klart misbrug
  16 september 2015 kl. 16.24
  Karsten Uno Petersen (S) er ikke i tvivl - det er et klart misbrug, at Christian Ingemann Jensen har hjulpet Carl Holst med forskellige ting i forbindelse med den nuværende forsvarsministers valgkamp.
  Efter flere dage med belastende mails, SMS'er og beskyldninger mod Carl Holst, så mødtes forretningsudvalget i Region Syddanmark onsdag for blandt andet at diskutere sagen om Carl Holst. Og Karsten Uno Petersen (S) var klar i mælet, før han gik ind til mødet i udvalget.
  - Nu kan vi se, at han kalder sig selv privatrådgiver for Carl Holst. Vi har adskillige eksempler på, at han på Carl Holsts vegne udtaler sig om Folketingets anliggender, altså som en del af valgkampen. Og der må man jo så sige, så er det skatteyderpenge, der er blevet brugt til at finansiere Carl Holsts valgkamp - og det er klart misbrug, siger Karstem Uno Petersen til TV SYD og fortsætter:
  - Der er ikke skyggen af tvivl om, at han har fungeret som rådgiver for Carl Holst i forbindelse med Folketingsvalgkampen.
  Mødet i forretningsudvalget sluttede omkring kl. 18 og TV SYD følger sagen tæt.
  Interview med Karsten Uno Petersen før møde i forretningsudvalget (Varighed: 00:33 min.).
  